|  |  |
| --- | --- |
| |  | | --- | | Archívum | |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| |  |  | | --- | --- | | Szemétszedés | | |  |  | | Szemétszedés a Föld Napja alkalmából 2007. április 13. | | | **Iskolai szemétszedés Vésén**    Nem volt balszerencsés nap a péntek 13-a a vései iskolásoknak, akik a régebbi hagyományok felelvenítéseként idén újra szemétszedésbe fogtak a Föld Napja előrehozott programjaként.  Régen minden évben kétszer kivonultak az iskolások, hogy megtisztítsák lakókörnyezetüket, de mikor 2000-ben egyesítették az iskolát a nemesdédivel, ez a hagyomány megszűnt, mert az ottani szülők rosszallásukat fejezték ki, amiért csemetéik egy másik faluban szedik a szemetet.  Idén azonban több okból is szükségessé vált újra a szemétszedés. Egyrészt a Minőségbiztosítási Program keretein belül kiderült, hogy a gyerekek nem ügyelnek a tisztaságra, így az erre írt cselekvési program egyik pontját épp a szemétszedés képezi, tudtam meg Király Magdolnától, az iskolai Természetbúvár Szakkör vezetőjétől, továbbá Lukács Tibortól, a Diákönkormányzat vezető tanárától, akik az iskola részéről a szervezők voltak. Másrészről figyelemfelhívásnak is szánták a közelgő Föld Napja alkalmából, hogy sokkal többet kellene tenni a környezetünk tisztaságáért. A gyerekek szembesülhettek azzal, mennyi eldobált szemét van a környezetükben, és talán tisztább, környezettudatosabb emberekké válnak az ilyen akciók hatására.  Egybeesett ez a terv a néhány hónapja alakult Ifjúsági Klub ez irányú kezdeményezésével is. Kuti Ferenc, a klub vezetője elmondta, nagyon sok szemét volt az utcákon, amit többek között a gyerek dobáltak el, így azt gondolta, ideje, hogy megtanulják, milyen fáradtságos munka azt összeszedni, hátha megfontolják legközelebb a szemetelést.  Ugyanakkor az iskola részéről azt az információt kaptam, hogy a korábbi évekkel ellentétben, amikor 18-20 zsáknyi szemét összegyűlt, idén ennek felét szedték össze. A legtöbb szemét a főút mentén volt.  http://www.vese.hu/pictures/cikkekhez/kep/tipus_3/cikk_46903/DSCF003_.jpg  http://www.vese.hu/pictures/cikkekhez/kep/tipus_3/cikk_46903/DSCF003.jpg  http://www.vese.hu/pictures/cikkekhez/kep/tipus_3/cikk_46903/Szemtszed_s_023.jpg | | |  | | |